**IDA-VIRU VÄIKE- JA KESKMISE SUURUSEGA ETTEVÕTJATE INVESTEERINGUTE TOETUSE VALIKUMETOODIKA**

1. **Taotluse hindamise kord**
   1. Ida-Virumaa väike- ja keskmise suurusega ettevõtjate investeeringute toetuse (edaspidi *Määrus*) raames esitatud ja vastavaks tunnistatud taotlusi hindab Ettevõtluse ja Innovatsiooni Sihtasutus (rakendusüksus) Määruses toodud ning valikumetoodika punktis 2 kirjeldatud valikukriteeriumite hindeskaala alusel.
   2. Hindamisprotsessi kaasatakse vajadusel valdkondlike eksperte, kelle eksperthinnangut projektide hindamisel arvestatakse.
   3. Taotlusi hinnatakse täisarvudes kriteeriumites 1-4 skaalal 0–4.
   4. Taotluse koondhinne on nelja valikukriteeriumi kaalutud keskmine hinne. Taotluse koondhinne ja valikukriteeriumite hinded arvutatakse täpsusega kaks (2) kohta peale koma.
   5. Taotluse hindamisel võetakse arvesse nii taotluses sisalduv kui taotlejalt täiendavalt saadud informatsioon. Taotluste hindamisel hinnatakse ka taotluses esitatud informatsiooni (sh esitatud prognooside) realistlikkust, asjakohasust ning põhjendatust.
   6. Rakendusüksuse töötaja koostab taotluse hindamisaruande ning edastab selle määratud tähtajaks valikukomisjonile (edaspidi komisjon). Kui hindamisse on kaasatud ekspert, lisatakse eksperthinnang hindamisaruandele. Komisjonil on põhjendatud juhtudel õigus hindamisaruande hindeid muuta, tuues hinnete muutmise põhjendused välja hindamisaruandes ja komisjoni protokollis.
   7. Komisjoni ettepanekul võib koosolekule oma projekti tutvustamiseks kutsuda ka taotleja esindaja.
   8. Komisjon teeb ettepaneku taotluse rahuldamiseks, osaliseks rahuldamiseks, kõrvaltingimusega rahuldamiseks või rahuldamata jätmiseks. Kui komisjon teeb ettepaneku taotluse osaliseks või kõrvaltingimusega rahuldamiseks, tuleb komisjoni protokolli märkida vastavad põhjendused. Taotluse rahuldamata jätmise ettepanekuga esitatakse rahuldamata jätmise põhjendused iga valikukriteeriumi lõikes.
   9. Taotluse rahuldamise, osalise rahuldamise, kõrvaltingimusega rahuldamise või mitterahuldamise otsuse teeb komisjoni ettepaneku alusel rakendusüksus.
   10. Rahuldamisele kuuluvad nõuetele vastavaks tunnistatud taotlused, mis on saanud koondhindeks vähemalt 2,50 ja ühtegi punktis 2 toodud valikukriteeriumitest 1-4 ei ole hinnatud hindega alla 2,00.
   11. Taotlus ei kuulu rahuldamisele juhul, kui selle hindamisel antud koondhinne jääb alla 2,50 või kui vähemalt üks punktis 2 toodud valikukriteerium 1-4 hinnatakse hindega alla 2,00.
2. **Taotluse hindamiskriteeriumid ja nende osakaalud, hinnete kirjeldused**

|  |  |  |
| --- | --- | --- |
| **1** | **Projekti kooskõla valdkondlike arengukavadega, mõju rakenduskava erieesmärgi ja meetme eesmärkide saavutamisele.** | **40%** |
| 4 | Projekti elluviimine toetab Ida-Viru maakonna majanduse mitmekesistumist ja läbi tootmisvõimsuse kasvu ettevõtja konkurentsivõimet, kõrgemat lisandväärtust ning olemasolevaid töökohti säilitavate või uusi töökohti loovate investeeringute kaudu. Projektis toodud eesmärgid on vastavuses toetuse andmise eesmärkidega ning nende täitmine on vastavalt esitatud plaanidele reaalne. Projekti elluviimine on kooskõlas taotleja strateegiliste eesmärkidega ja avaldab olulist mõju taotleja majandustulemustele. Projekt panustab TAIE strateegia fookusvaldkondadesse ja planeeritakse teisese toorme kasutamist. | |
| 3 | Vahepealne hinnang | |
| 2 | Projekti elluviimine toetab vähesel määral Ida-Viru maakonna majanduse mitmekesistumist ja läbi tootmisvõimsuse kasvu ettevõtja konkurentsivõimet, kõrgemat lisandväärtust ning olemasolevaid töökohti säilitavate või uusi töökohti loovate investeeringute kaudu. Projektis toodud eesmärgid on enamjaolt vastavuses toetuse andmise eesmärkidega ning nende täitmine vastavalt esitatud plaanidele on tõenäoline. Projekti elluviimine on ühtib osaliselt taotleja strateegiliste eesmärkidega ja avaldab marginaalselt mõju taotleja majandustulemustele. Projekt panustab TAIE strateegia fookusvaldkondadesse või planeeritakse teisese toorme kasutamist. | |
| 1 | Vahepealne hinnang | |
| 0 | Projekti elluviimine ei toeta Ida-Viru maakonna majanduse mitmekesistumist ega ettevõtja konkurentsivõime kasvu. Samuti ei looda projektiga ettevõttes kõrgemat lisandväärtust ning puudub mõju töökohtadele loomisele. Projektis toodud eesmärgid ei ole vastavuses toetuse andmise eesmärkidega ning nende täitmine on vastavalt esitatud plaanidele kaheldav. Projekti elluviimine ei avalda olulist mõju taotleja majandustulemustele. Projekt ei panusta TAIE strateegia fookusvaldkondadesse ja ei planeerita teisese toorme kasutamist. | |
| **2** | **Projekti põhjendatus ja kuluefektiivsus** | **25%** |
| 4 | Projekti on selgelt kirjeldatud ning vajadus tegevuste elluviimiseks on põhjalikult kajastatud. Projekt on terviklik ning projekti tulemused on selgelt määratletud. Projekt on jagatud etappideks, mis annab võimaluse projektiplaani vajadusel jooksvalt korrigeerida. Projekti tegevuste omavahelised seosed on loogilises ülesehituses. Projekti ajakava on realistlik ja selles on planeeritud projekti etappidele ajalisi puhvreid. Projekti eelarve on koostatud detailselt ning planeeritavad kulud toetavad selgelt projekti elluviimist. Eelarve aluseks olevad kulud on abikõlblikud ning optimaalsed, vastavad turuhindadele ja on planeeritud kuluefektiivselt. | |
| 3 | Vahepealne hinnang | |
| 2 | Projekti on kõikidest ettenähtud kriteeriumites arusaadavalt kirjeldatud, vajadus tegevuste elluviimiseks ning toetuseks on mõistetav. Projekt on terviklik ning projekti tulemused on piisava detailsusega määratletud. Projekt on jagatud etappideks, mis annab võimaluse projektiplaani vajadusel jooksvalt korrigeerida. Projekti tegevuste omavahelised seosed on loogilises ülesehituses. Projekti ajakava on optimistlik ning puuduvad projekti etappidele ajalised puhvrid. Projekti eelarve on koostatud nõuetele vastavalt. Eelarve aluseks olevad kulud toetavad projekti elluviimist. Eelarves kajastatud kulud on kajastatud piisaval määral, et hinnata nende vastavust turuhindadele. | |
| 1 | Vahepealne hinnang | |
| 0 | Projekti põhjendatus ei ole mõistetav mistõttu projekti elluviimise vajadus jääb ebaselgeks. Projekti eesmärgid ei ole reaalselt saavutatavad. Projekt on küll terviklik, kuid projekti lõppedes ei ole tulemused selgelt määratletavad. Projekt ei ole jagatud etappideks, mis jätab kahtluse, et projektis seatud eesmärgid ei ole täies mahus saavutatavad. Projektis ei ole planeeritud projekti etappidele ajalisi puhvreid. Projekti eelarve on koostatud üldsõnaliselt ja planeeritavad kulud ei pruugi toetada projekti elluviimist. Eelarve aluseks olevad kulud ei ole selgelt avatud, mistõttu puudub kindlus, et need vastavad turuhindadele ning planeeritud kuluefektiivselt. | |
| **3** | **Toetuse taotleja suutlikkus projekti ellu viia** | **30%** |
| 4 | Taotleja omab antud valdkonnas pikaajalisi ning häid kogemusi. Projekti meeskond omab tipptasemel kompetentsi projekti juhtimiseks ning kavandatud tegevuste edukaks läbiviimiseks. Projekti meeskonda on kaasatud antud valdkonna spetsialiste, kellel on varasem kogemus sarnaste projektide elluviimisel. Taotlejal on olemas projekti edukaks teostamiseks vajalikud ressursid. Taotlejal on olemas vajalik finantsvõimekus või võimekus täiendavaid finantse kaasata, mis annab võimaluse projekti edukalt teostada. Projekti võimalik kallinemine ei mõjuta projekti eesmärgipärast elluviimist. Projekti elluviimisel tekkida võivad riskid on kõikides etappides hinnatud ning nende esinemisel on kavandatud maandamistegevused. | |
| 3 | Vahepealne hinnang | |
| 2 | Taotleja omab antud valdkonnas varasemaid kogemusi. Projekti meeskonna liikmete hulgas on üksikud tipptasemel kompetentsidega liikmed, kes on võimelised tagama kavandatud projekti tegevuste eduka elluviimise. Projekti meeskonna liikmete kogemused täiendavad meeskonna üldist kvalifikatsiooni plaanitud tegevuste elluviimiseks. Taotlejal on projekti edukaks teostamiseks vajalikud ressursid ja taristu olemas osaliselt, kuid samas on esitatud vajaminevate ressursside hankimise plaan. Taotlejal on olemas vajalik finantsvõimekus, kuid projekti võimalik kallinemine võib põhjustada lisa finantsvahendite vajaduse, mille allikas ei ole selge. Projekti elluviimisel tekkida võivad riskid on hinnatud, kuid nende esinemisel ei pruugi kavandatud maandamistegevused olla piisavad. | |
| 1 | Vahepealne hinnang | |
| 0 | Taotleja kogemused antud valdkonnas on vähesed või puuduvad. Projekti meeskonna liikmetel puuduvad vajaminevad kompetentsid, mis seavad kahtluse alla kavandatud tegevuste eduka elluviimise. Projekti meeskonda ei planeerita kaasata antud valdkonna spetsialiste, kellel on nõutav kvalifikatsioon ning varasemalt kogemus sarnaste projektide elluviimisel. Taotlejal puuduvad piisval määral projekti teostamiseks vajalikud ressursid ja taristu ning lisaressursside kaasamise võimekus ei ole tõendatud. Taotlejal finantsvõimekus on piiratud ning ei pruugi tagada projekti edukat elluviimist. Projekti võimalik kallinemine ei võimalda tõenäoliselt projekti lõpuni teostada Projekti riske on hinnatud vaid osaliselt ning puuduvad kavandatavad maandamistegevused. | |
| **4** | **Projekti kooskõla „Eesti 2035“ aluspõhimõtete ja sihtidega**  Hinnatakse strateegia Eesti 2035 aluspõhimõtete hoidmist ja sihtide saavutamist, tasakaalustatud regionaalset arengut, soolist võrdõiguslikkust, võrdseid võimalusi, ligipääsetavust ning keskkonna- ja kliimaeesmärke toetaval moel järgmiste horisontaalsete näitajatega:  1) Sooline võrdõiguslikkus – soolise aspektiga arvestamine on asjakohane, kui projekti raames arendatav toode või teenus on suunatud inimestele ja sellel võib olla erinev mõju naistele ja meestele (näiteks ravimid, tervisediagnostika). Kui erinev mõju on võimalik, siis tuleb tegevuste elluviimisel soolist mõõdet arvesse võtta ning projekt panustab soolise võrdõiguslikkuse indeksisse. Lisainfo: https://etag.ee/tegevused/sooloime/sooline-dimensioon-teadustoos/ http://genderedinnovations.stanford.edu  2) Hoolivus ja koostöömeelsus – kui projekti raames arendatav toode või teenus on suunatud riskirühmade (eakad, puudega inimesed jne) aitamisele, panustab see hoolivuse ja koostöömeelsuse mõõdikusse. Hooliv ühiskond on tähelepanelik ja abivalmis. Siin on igaühel võimalus eneseteostuseks terve elukaare ulatuses ning tagatud on selleks vajalik tugivõrk. Töö-, pere- ja eraelu ühitamine on toetatud, ühiskondlikesse ja kultuurilistesse tegevustesse panustab igaüks sõltumata east ning inimeste heaolu on paranenud. Koostöömeelne ühiskond põhineb ühtekuuluvustundel ning inimeste valmisolekul aktiivselt panustada ühiste eesmärkide saavutamisse ning hüvede loomisse. Iga inimene, pere- ja kogukond ning vabaühendus saab ja tahab ühiskonnakorralduses kaasa lüüa ja koostööd teha.  3) Ligipääsetavus – kui projekti raames arendatav toode või teenus on mõeldud kasutamiseks laiemale avalikkusele, siis peab olema tagatud ligipääsetavus nelja peamise erivajadusega (liikumis-, nägemis-, kuulmis- ja intellektipuue) inimestele ning sellisel juhul panustab projekt ligipääsetavuse mõõdikusse. Lisainfo: https://ttja.ee/eraklient/tarbija-oigused/kaubandus-teenused/digiligipaasetavuse-tagamine  4) Väljaspool Harjumaad loodud sisemajanduse koguprodukt elaniku kohta Euroopa Liidu 27 keskmisest – ettevõte tegevus toimub väljaspool Harjumaad.  5) Ressursitootlikkus – saadud majanduslik tulu eurodes ühe kilogrammi materjali kohta. Arendus võib olla seotud uute tehnoloogiate, kohalike ressursside, bio- ja ringmajanduse ning keskkonnasõbralike toodete ja materjalide arendamise, jäätmetekke vähendamise või kasvuhoonegaaside heitkoguste vähendamisega. | **5%** |
| 4 | Projekt panustab kahte või enamasse strateegia Eesti 2035 näitajasse. | |
| 3 | Vahepealne hinnang | |
| 2 | Projekt panustab vähemalt ühte strateegia Eesti 2035 näitajasse. | |
| 1 | Vahepealne hinnang | |
| 0 | Projekt ei panusta strateegia Eesti 2035 näitajasse. | |